Sun FM

Sun FM oli Eesti regionaalne raadiojaam, mis tegutses alates 2004. aasta detsembrist kuni 2009. aasta juulini. Sun FM asus Tartus, kuid raadio leviala ulatus Lõuna-Eestist Lääne-Eestini, kattes suuremat osa Tartu, Viljandi, Jõgeva ja Pärnu maakonnast ning ulatudes osaliselt Põlva, Võru ja Valga maakonda. Jaam pakkus kuulajatele meelelahutuslik-informatiivset programmi. Muusikalise suunitluse osas asetus raadiojaam eesti jaamade seas Raadio 2 ja Raadio 3 vahele, mängukava ulatus BBC Radio 1 laadis moodsa levimuusika valikust 1980. aastate popmuusikani. Sun FM oli reklaamiraadio. Sun FM-i loomisele eelnes Raadio Kuku külge ühendatud Eesti vanima eraraadiojaama Tartu Raadio tegevuse lõpetamine 2003. aastal. Teiste seas ka endistest Tartu Raadio töötajatest kasvas välja initsiatiivgrupp, mis valmistas 2004. aastal ette uut Tartumaa piirkonna raadiojaama. Sama aasta augusti lõpus eetriloa saanud jaam oli esimest korda eetris 2004. aasta 17. detsembril. Esialgu oli jaama nimi Tartumaa Raadio, 11. novembrist 2005 aga Tartu FM. 2006. aasta novembris väljastas kultuuriministeerium raadiojaama omanikfirmale Kullasadu Invest OÜ ringhäälinguloa Pärnu levipiirkonnas tegutsemiseks. Sama aasta 20. detsembril nimetati Tartu FM leviala laienemise tõttu ümber Sun FM-iks ning jaam hakkas oma programmi edastama ka Pärnu levipiirkonnas. 2008. aasta lõpus omandas aktsiaseltsi Kalev tütarettevõtte AS Kalev Meedia 100-protsendilise osaluse Sun FM-i omanikfirmas Kullasadu Invest ja Tartus tasuta nädalalehte välja andvas osaühingus Tartu Ekspress. OÜ Kullasadu Invest osade eest nimiväärtustega 300 000 krooni kohustus Kalev Meedia tasuma hiljemalt 2009. aasta 31. detsembriks. Koostööprojektide raames on Sun FM teinud koostööd näiteks Tartu tudengite sügis- ja kevadpäevadega. Populaarseks on osutunud ülekanded SEB Tartu nelikürituselt. 2008. aasta 1. aprillil käisid Sun FM-is uudiseid lugemas Tartu linnapea Urmas Kruuse ning Vanemuise teatri näitleja ja lavastaja Ain Mäeots. Sun FM lõpetas tegevuse majandusraskuste tõttu 2009. aasta suvel ning ettevõtte suhtes algatati pankrotimenetlus.[viide?] 2. septembril 2009 toimunud istungil otsustas Tartu maakohus lõpetada OÜ Kullasadu Invest tegevuse raugemise tõttu.[viide?] Tartu ja Lõuna-Eesti 101,2 MHz Pärnu ja Lääne-Eesti 96,4 MHz 6.00–10.00 hommikuprogramm "Hommikukohvik" 10.00–14.00 lõunaprogramm "Otselend" 14.00–18.00 pärastlõunaprogramm "Siesta" 18.00–21.00 õhtune muusikaprogramm "Fiesta" "Music 1st" "Warm Up" "Sun FM Top 20" "Aken Euroopasse" Vastavalt TNS Emori septembris 2008 avaldatud päevikuuringule kuulati Sun FM-i peamiselt 20–49-aastaste eestlastest linnaelanike seas. Tartu kuulajad moodustasid raadio kuulajaskonnast 54%, Tallinna kuulajad 22% ja Lääne-Eesti kuulajad 6%. Selle uuringu andmetel jõudis Sun FM 25 000 – 28 000 kuulajani nädalas. Alates jaama loomisest oli Sun FM-i tegevjuht Eve Eensaar. 2009. aasta jaanuari seisuga, sulgudes ametikoht või saate pealkiri. Ingemar Eller ("Hommikukohvik" ) Kalle Paas ("Hommikukohvik") Piret Laos ("Otselend") Anna Tõnnson (programmijuht, "Siesta") Anti Aaver (muusikajuht, "Sun FM Top 20", "Warm Up") Margus Peterson ("Music 1st") Ago Pärtelpoeg (uudistetoimetaja) Vello Lään ("Aken Euroopasse") Eesti raadiojaamade loend Tartu Raadio lõpetab tegevuse Eesti Päevaleht 04.09.03 Tartumaa Raadio keskendub sõnumitele kohalikust elust LõunaLeht 23.12.04 Aastane Tartumaa raadio vahetas nime LõunaLeht 15.12.05 Pärnu hakkab Tartu hääli kuulma[alaline kõdulink] Tartu Postimees 08.11.06 Kultuuriministeerium andis välja kümme uut ringhäälinguluba[alaline kõdulink] Postimees 26.10.06 Tartu FM muudab nime ning laiendab leviala Tartu Postimees 19.12.06 Kalev Meedia ostis raadiojaama Sun FM ja Tartu Ekspressi Postimees 22.12.08 Rattanädal Sun fm eetris Klubi Tartu Maraton 26.10.06 Tartu linnapea luges Sun FM-is uudiseid SL Õhtuleht 01.04.08 Sun FM-i saatekava sügisel 2008 Sun FM koduleht – saatekava sügisel 2008[alaline kõdulink], vaadatud 02.11.08 Sun FM koduleht – reklaamiinfo[alaline kõdulink], vaadatud 02.11.08 Sun FM koduleht – tegijad, vaadatud 27.01.09 Nils Niitra. Vello Lään asutab taas Tartu raadiojaama, Tartu Postimees, 1. oktoober 2004 Nils Niitra. Tartumaa Raadio läheb novembris eetrisse, Tartu Postimees 3. november 2004 Nils Niitra. Tartumaa Raadio alustab sel nädalal Tartu Postimees 14. detsember 2004 Liivi Šein. Uue Tartumaa Raadio täisprogramm käivitub uuel aastal, Eesti Päevaleht 22. detsember 2004